ΓΡΑΠΤΗ ΕΡΩΤΗΣΗ E-3637/00

υποβολή: Erik Meijer (GUE/NGL) προς την Επιτροπή

(22 Νοεμβρίου 2000)

Θέμα: Η απεξάρτηση της πιστοποίησης των πλοίων από τον ελεύθερο ανταγωνισμό μεταξύ των επιχειρήσεων ταξινόμησης

1. Είναι σε θέση να επιβεβαιώσει η Επιτροπή ότι το δεξαμενόπλοιο Ievoli Sun που ναυάγησε στις 30 Οκτωβρίου στα ανοικτά του Alderney και του Cap de la Hague, όπως και το δεξαμενόπλοιο Έρικα που είχε ναυαγήσει στις αρχές του έτους είχανποστεί τονποχρεωτικό έλεγχο πλοϊμότητας και ασφάλειας από μία εκ των διεθνώς ανεγνωρισμένων ιδιωτικών επιχειρήσεων του τομέα αυτού, ήτοι την γαλλική εταιρεία ταξινόμησης RINA;

2. Ποια κράτη μέλη εξακολουθούν να μην εφαρμόζουν τα μέτρα που είχε ήδη προτείνει η Επιτροπή κατά το παρελθόν για ενίσχυση των ελέγχων και αποφυγή νέων ατυχημάτων;

3. Συμμερίζεται η Επιτροπή το φόβο ότι ο σκληρός αγώνας που αναγκάζονται να δώσουν μεταξύ τους οι επιχειρήσεις ταξινόμησης προκειμένου να κερδίσουν ή να διατηρήσουν ως πελάτες τις διάφορες εφοπλιστικές εταιρείες, έχει διαρκώς ως αποτέλεσμα το ναποπίπτουν οι εν λόγω επιχειρήσεις στον πειρασμό να επιδεικνύουν ελαστική στάση ως προς τις διάφορες ελλείψεις, με αποτέλεσμα να πιστοποιούνται εκ των προτέρων πλοία εν αναμονή μεταγενεστέρων επισκευών;

4. Είναι διατεθειμένη η Επιτροπή να λάβει συμπληρωματικά μέτρα ούτως ώστε στο μέλλον, να μην επηρεάζεται ο έλεγχος των πλοίων από τον ανταγωνισμό μεταξύ επιχειρήσεων ταξινόμησης, αλλά να βασίζεται στους αυστηρότερους δυνατούς κανόνες;

5. Είναι διατεθειμένη η Επιτροπή να προτείνει την ανάθεση του ελέγχου αυτού σε όργανα που λειτουργούνπό την ευθύνη της Ευρωπαϊκής Ένωσης ή εθνικών κρατικών αρχών, ούτως ώστε να απαγορεύεται η είσοδος στους ευρωπαϊκούς λιμένες των πλοίων που δεν έχουν εγκριθεί από έναν τέτοιο οργανισμό;

Απάντηση της κας de Palacio εξ ονόματος της Επιτροπής

(5 Φεβρουαρίου 2001)

Είναι θλιβερό ότι άλλο ένα δεξαμενόπλοιο χάθηκε με άσχημο καιρό έξω από τις γαλλικές ακτές. Υπάρχουν, εντούτοις, σημαντικές διαφορές μεταξύ των δύο ατυχημάτων: το ERIKA χωρίστηκε στα δύο λόγω δομικής αστοχίας, ενώ η δομή του κύτους του Ievoli Sun φαίνεται ότι παρέμεινε άθικτη. Η Επιτροπή παρακολουθεί προσεκτικά τις έρευνες που διεξάγονται από το κράτος της σημαίας, την Ιταλία, και από τις γαλλικές αρχές σχετικά με τις πιθανές αιτίες του τελευταίου ατυχήματος.

Σε απάντηση στα ερωτήματα του αξιότιμου μέλους μπορούν να δοθούν οι ακόλουθες πληροφορίες:

1. Σύμφωνα με τις πληροφορίες που διαθέτει η Επιτροπή, η νηογνώμων RINA εξέδωσε τα σχετικά πιστοποιητικά ασφαλείας, εξ ονόματος του ιταλικού κράτους, τα οποία είναι απαραίτητα για την τήρηση των απαιτήσεων πλοϊμότητας όπως καθορίζονται από τις διεθνείς συμβάσεις.

2. Μετά από το πρόσφατο Συμβούλιο Μεταφορών, έχει σημειωθεί ευρεία συναίνεση μεταξύ των κρατών μελών σχετικά με την πρόταση(1) τροποποίησης της οδηγίας του Συμβουλίου 94/57/ΕΚ της 22ας Νοεμβρίου 1994 σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών(2).

3. & 4. Η Επιτροπή συμμερίζεται την ανησυχία που εκφράζεται από το αξιότιμο μέλος και έχει εισαγάγει προτάσεις ενδυνάμωσης της ισχύουσας οδηγίας για την επιτήρηση και παρακολούθηση της ασφάλειας και της επίδοσης των αναγνωρισμένων οργανισμών σε θέματα πρόληψης της ρύπανσης. Ένα καλό μητρώο επίδοσης αποτελεί απόλυτο κριτήριο προκειμένου να αποδοθεί ή/και να διατηρηθεί η αναγνώριση στο πλαίσιο της οδηγίας. Επιπλέον, για την περίπτωση που σημειώνει χειροτέρευση η επίδοση ενός αναγνωρισμένου οργανισμού, έχουν εισαχθεί τροποποιήσεις για να δοθεί στην Επιτροπή η εξουσία να προειδοποιεί, να αναστέλλει για ένα έτος ή να ανακαλεί την αναγνώριση.

Η Επιτροπή προτείνει επίσης την εισαγωγή κανόνων μεταβολής κλάσης στην πρόταση για τροποποίηση της οδηγίας του Συμβουλίου 94/57/ΕΚ(3) που στοχεύει να εμποδίσει τους πλοιοκτήτες να αλλάζουν νηογνώμονα για λόγους ασφαλείας.

Όλες αυτές οι προτεινόμενες τροποποιήσεις έχουν εισαχθεί προκειμένου να ενισχυθεί η επιτήρηση των αναγνωρισμένων οργανισμών και για να εξαναγκαστούν να ανταγωνιστούν όσον αφορά την ποιότητα τωνπηρεσιών σταψηλότερα δυνατά πρότυπα.

5. Ναι. Η Επιτροπή πρότεινε τη δημιουργία ενός Ευρωπαϊκού Οργανισμού για την Ασφάλεια στη Θάλασσα, που θα είναι τεχνικό σώμα με καθήκον, μεταξύ άλλων, να επικουρεί την Επιτροπή όσον αφορά στην επιτήρηση των νηογνωμόνων. Όσον αφορά στην άρνηση πρόσβασης, η Επιτροπή συμφωνεί με το στόχο της απαγόρευσης σκαφών τα οποία σαφώς δεν πληρούν τις προδιαγραφές και έχει προτείνει μέτρα για αυτή την απαγόρευση στο άρθρο 7(α) της τροποποιημένης πρότασης(4) για οδηγία του Συμβουλίου που τροποποιεί την οδηγία 95/21/ΕΚ της 19ης Ιουνίου 1995 για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδαταπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα)(5).

(1) ΕΕ C 212 E της 25.7.2000.

(2) ΕΕ L 319 της 12.12.1994.

(3) ΕΕ L 48 της 3.3.1995.

(4) COM(2000)850 τελικό.

(5) ΕΕ L 157 της 7.7.1995.